Sa pagkakilala sa mga turo ni Cristo na hindi binubuksan sa mayayaman ang pinto ng langit, sila, mga bagong mananakop, mga tunay na kahalili ng Tagapagligtas, ay lumalalang ng sarisaring paraan upang alisan kayo ng sala, kuapi sa karaniwang tawag, at dinadala sa malayo, lubhang malayo, doon sa tinitirahan ng mga kalaitlait na mga insik at mga protestante, at iniiwang malinis, mabuti, malunas, ang hinihingahan natin dito, sa paraan, na kahit ibigin man natin pagkatapos, ay wala tayong matatagpuang halagang sikapat na magiging sanhi ng ating ipagkakasala!